La Falla María Ros celebra el IV Concurs de Pintura ràpida “Ciutat de Burjassot”
2025-07-24

La Falla María Ros- Sant Tomás de Burjassot celebrarà, diumenge que ve 27 de gener, la IV edició del seu Concurs de Pintura ràpida. Les persones interessades a participar han d’enviar un correu electrònic a mifallamariaros@hotmail.com amb nom, cognoms, DNI, correu electrònic de contacte i telèfon mòbil, abans del dilluns 14 de gener.

Els participants en aquest concurs pictòric podrà utilitzar la tècnica que desitgen, utilitzant el llenç de les dimensions que consideren, però hauran de portar amb si tot el material que vagen a necessitar. La recepció dels participant serà, a les 8:30h, en l’Antic Mercat, moment en el qual s’encunyaran els llenços. A les 10h, tindrà lloc la inauguració de l’exposició dels quadres participants en l’edició de 2018, per part de l’alcalde de Burjassot, Rafa García i de la Fallera Major de la Falla María Ros.

Després de tot un matí dedicat a la paleta de colors, els participants hauran de tindre les seues obres finalitzades cap a les 14h, moment en què les obres seran recollides i passaran a ser valorades per part del Jurat qui, més tard, donarà a conéixer el nom dels guanyadors o guanyadores del concurs. La comissió de la Falla María Ros completarà aquesta jornada dedicada a l’Art amb un menjar típicament valencià, a base de paelles, taronges per a postres i café amb coca de llanda.

El concurs està condicionat a un mínim de 10 participants per a la seua celebració.